URI

URI (Uniform Resource Identifier) on merkkijono, jolla kerrotaan tietyn tiedon paikka (URL) tai yksikäsitteinen nimi (URN). Erityisesti URIn erikoistapausta URL:ää (Uniform Resource Locator) käytetään osoittamaan WWW-sivuja. == URI, URL ja URN == URI sisältää tietoverkossa sijaitsevan tiedon tunnisteen: se voi sisältää sijainnin, nimen tai molemmat. URL sisältää tiedon, jolla tieto voidaan hakea (tiedon sijainti). Kaikki URL-tiedot ovat URI-tietoja, mutta kaikki URI-tiedot eivät ole URL-tietoja. URI voi sisältää myös skeemoja, joiden avulla voidaan vain yksikäsitteisesti nimetä tieto: URN ei sisällä tiedon sijaintia. Yleinen URIn rakenne on :n mukaan seuraava: URI = scheme:path[?query][#fragment] Vähintään skeema (scheme) ja polku (path) ovat sen pakolliset osat (URN). URL (Uniform Resource Locator) sisältää tiedon hakemiseen tarvittavan tiedon kuten protokollan ja palvelimen: https://fi.wikipedia.org/w/wiki.phtml?title=URI#URI_ja_URL URN (Uniform Resource Name) on URI-skeema, jonka avulla ei voi löytää tietoa, vaan se yksikäsitteisesti nimeää jonkin tiedon (ei sisällä protokollaa tai palvelintietoa). Esimerkiksi seuraava URN-skeema nimeää kirjan ISBN-numeron avulla: urn:ISBN:952-9842-34-1 == URL-skeemoja == * http – HTTP-protokolla * https – HTTP-protokolla, joka on suojattu TLS-protokollalla * ftp – tiedostonsiirto FTP-protokollalla * mailto – sähköpostiosoite * ldap – tiedon haku LDAP-hakemistosta * file – tiedostot, jotka näkyvät paikallisen tietokoneen tiedostoavaruudessa * news – Usenet- uutisryhmät * gopher – gopher-palvelimessa olevat tiedot (melkein kadonneet) * telnet – telnet-pääteyhteys * ssh – SSH-yhteys * git – Git-yhteys * irc – IRC- yhteys == HTTP-skeema == Tavallisin URI-skeema on http. Sen tarkempi rakenne on seuraavanlainen: http://omistaja/polku?toiminto Omistaja on tavallisesti DNS-nimi, mutta se voi olla myös IP-osoite. Polku on vinoviivoilla (/) tarkennettu tiedon sijaintipaikka omistajan sisällä. Useimmiten se kuvaa hakemistorakennetta, ja toiminto voi olla esimerkiksi lisätieto halusta muuttaa tietoa. Toiminto koostuu usein et-merkein (&) erotelluista muuttuja-arvopareista, joiden osat on eroteltu yhtäläisyysmerkillä (=). http://www.example.com/tiedot.php?nimi=Matti+Meikalainen&osoite;=Aleksanterinkatu+50A Lopussa voi olla vielä ristikkomerkillä (#) erotettuna tiedon osan kuvaava tunniste. Tätä tietoa ei kuitenkaan lähetetä verkon ylitse, vaan käyttäjälle etsitään tiedosta kyseinen kohta paikallisesti. Osana omistajaa voidaan myös kertoa HTTP-palvelimen käyttämän TCP-portin numero kaksoispisteen (:) jälkeen. Oletuksena porttinumero on 80, mutta se voi olla esimerkiksi 8080, jos samassa tietokoneessa halutaan käyttää useita palvelimia yhtä aikaa. http://www.example.com:8080/ Tämä saattaa kuitenkin olla mahdotonta käytettäessä IPv6-osoitteita, jotka on jaettu kaksoispisteillä. Tällöin IP on ympäröitävä hakasulkein. http://[2001:0db8:85a3:08d3:1319:8a2e:0370:7334]:8080/ == XML-nimiavaruudet == XML-nimiavaruudet kuvataan URI-tyyppisesti merkkijonolla, joka yksikäsitteisesti määrittelee käytettävän nimiavaruuden. Se on tyypiltään kuten URL: http://omistaja/tunnus Se ei kuitenkaan välttämättä ole käyttökelpoinen WWW-sivuna. (On toki suositeltavaa, että URL:n takaa löytyy jonkinlainen kuvaus käytetystä nimiavaruudesta.) Koska tämä tunnus muistuttaa HTTP-skeeman mukaista URL:ää, mutta ei ole käytettävissä WWW-sivuna, se ei itse asiassa ole määritelmän mukainen URI. == Standardointi == URI määritellään seuraavissa RFC- dokumenteissa: * – URI; alkuperäinen, vanhentunut määrittely * – URI; uusin, voimassa oleva määrittely * – menettely uuden URI-skeeman rekisteröimiseksi == Katso myös == * Pysyvä tunniste * Magnet-linkki == Lähteet == == Aiheesta muualla == * Uniform Resource Identifier (URI) Schemes * URIs, URLs, and URNs: Clarifications and Recommendations 1.0 Luokka:TCP/IP Luokka:World Wide Web Luokka:XML